Iktatószám: T/5-2/2024.

**Jegyzőkönyv**

**Készült**: A Pénzügyi Bizottság és a Térségfejlesztési Bizottság 2024. április 25-i, a Megyeháza Földszinti 5. sz. termében tartott együttes üléséről.

**Jelen vannak**: a mellékelt jelenléti ívek szerint

**Zakó László**: Tisztelt összevont bizottság, bizottsági tagok, vendégek, a pénzügyi bizottság tagjai 100%-ban megjelentek. Ez az 5 éves ciklus alatt is jellemző volt a bizottságra. Kérdezi a bizottság tagjait, hogy a kiküldött napirendi pontokkal kapcsolatban, van-e valakinek kérdése, észrevétele, hozzászólása. Ennek hiányában a napirendi pontot szavazásra bocsátja.

**12/2024. (IV.25.) PB számú határozat**

*A Zala Vármegyei Közgyűlés Pénzügyi Bizottsága az elnök által előterjesztett napirendet 5 igen szavazattal egyhangúan elfogadta.*

**Strázsai Zoltán**: Tisztelettel köszönti a Térségfejlesztési Bizottság tagjait, Hölgyeket, Urakat. Megállapítja, hogy a térségfejlesztési bizottság 4 fővel éppen határozatképes. A meghívót megkapták, a kiküldött napirendi pontokkal kapcsolatban kérdezi, hogy van –e bárkinek kérdése, vagy észrevétele. Ellenkező esetben a napirendet szavazásra bocsátja.

**9/2024. (IV.25.) TB számú határozat**

*A Zala Vármegyei Közgyűlés Térségfejlesztési Bizottsága az elnök által előterjesztett napirendet 4 igen szavazattal egyhangúan elfogadta.*

**Napirend tárgyalása**:

1. Rendelet-tervezet Zala Vármegye Önkormányzata 2023. évi gazdálkodásának zárszámadásáról, a maradvány megállapításáról

**Zakó László**: Következik az 1. napirendi pont tárgyalása. Ez a már lezárt 2023-as évről szól. Felkéri Hellerné Vizsy Ritát az előterjesztés szóbeli kiegészítésére.

**Hellerné Vizsy Rita**: 2023-ban az önkormányzatnak adósságot keletkeztető kötelezettségvállalása nem volt. A bevételek 1.240.327 e Ft-ra, a kiadások 573.433 e Ft-ra teljesültek. Az önkormányzat és a hivatal működését takarékos gazdálkodás jellemezte.

**Zakó László**:Köszöni Gazdasági Vezető Asszonynak a szóbeli kiegészítést. Kérdezi a bizottság tagjait, hogy van –e kérdés az előterjesztéssel kapcsolatban. Kéri, hogy szavazzanak a napirend elfogadásáról.

**13/2024. (IV.25.) PB számú határozat**

*A Zala Vármegyei Közgyűlés Pénzügyi Bizottsága „Rendelet-tervezet a Zala Vármegye Önkormányzata 2023. évi gazdálkodásának zárszámadásáról, a maradvány megállapításáról” című napirendi pontot 5 igen szavazattal egyhangúan elfogadta.*

**Strázsai Zoltán**: Kérdezi a térségfejlesztési bizottság tagjait, hogy van –e kérdés, vagy hozzászólás. Ennek hiányában a napirendi pontot szavazásra bocsátja.

**10/2024. (IV.25.) TB számú határozat**

*A Zala Vármegyei Közgyűlés Térségfejlesztési Bizottsága „Rendelet-tervezet a Zala Vármegye Önkormányzata 2023. évi gazdálkodásának zárszámadásáról, a maradvány megállapításáról” című napirendi pontot 4 igen szavazattal, egyhangúan elfogadta.*

1. **Rendelet-tervezet a Zala Vármegye Önkormányzata 2024. évi költségvetésének módosítására**

**Zakó László**: Kéri Hellerné Vizsy Ritát, hogy az előterjesztés szóbeli kiegészítését tegye meg.

**Hellerné Vizsy Rita:** A költségvetés módosítás jelentős részét a többletbevételek átvezetése tette ki. Ezen belül pályázati bevételek, falugondnoki képzés és a június 9-i választások normatívái. A módosításokat követően 1.162.145 e Ft-ra emelkedik a költségvetés főösszege.

**Zakó László**: Köszöni a szóbeli kiegészítést. Kéri a Pénzügyi Bizottság tagjait, hogy szavazzanak az előterjesztésről.

**14/2024. (IV.25.) PB számú határozat**

*A Zala Vármegyei Közgyűlés Pénzügyi Bizottsága a* „*Rendelet-tervezet a Zala Vármegye Önkormányzata 2024. évi költségvetésének módosítására” című napirendi pontot 5 igen szavazattal egyhangúan elfogadta.*

**Strázsai Zoltán**: Felteszi ugyanezt a kérdést a térségfejlesztési bizottság tagjainak, hogy kérdés és hozzászólás hiányában kéri, hogy szavazzanak az előterjesztésről.

**11/2024. (IV.25.) TB számú határozat**

*A Zala Vármegyei Közgyűlés Térségfejlesztési Bizottsága* „*Rendelet-tervezet a Zala Vármegye Önkormányzata 2024. évi költségvetésének módosítására” című napirendi pontot 4 igen szavazattal, egyhangúan elfogadta.*

1. **A Zala Vármegyei Önkormányzati Hivatal 2023. évi belső ellenőrzési jelentése**

**Zakó László**: Az írásos anyagot megkapták, kérdezi főjegyző urat, hogy kívánja -e szóban kiegészíteni.

**Dr. Mester László**: Igen, röviden kiegészítené. Három ellenőrzés került tavaly évben lefolytatásra. Kettő esetében került sor javaslat megfogalmazásra, illetve intézkedési terv készítésére, és az intézkedési tervben foglaltak végrehajtásra kerültek.

**Zakó László**: Kérdezi a bizottság tagjaitól, hogy a jelentéssel kapcsolatban van-e valakinek kérdése, hozzászólása. Kérdés hiányában a napirendi pontot szavazásra bocsátja.

**15/2024. (IV.25.) PB számú határozat**

*A Zala Vármegyei Közgyűlés Pénzügyi Bizottsága* „*A Zala Vármegyei Önkormányzati Hivatal 2023. évi belső ellenőrzési jelentése” című napirendi pontot 5 igen szavazattal egyhangúan elfogadta.*

**Strázsai Zoltán**: Felteszi ugyanezt a kérdést a térségfejlesztési bizottság tagjainak, hogy a hármas napirendi ponttal kapcsolatban van-e bárkinek a tagok közül kérdése, illetve kíván-e hozzászólni. Amennyiben nem, kéri, hogy szavazzanak az előterjesztésről.

**12/2024. (IV.25.) TB számú határozat**

*A Zala Vármegyei Közgyűlés Térségfejlesztési Bizottsága* „*A Zala Vármegyei Önkormányzati Hivatal 2023. évi belső ellenőrzési jelentése” című napirendi pontot 4 igen szavazattal, egyhangúan elfogadta.*

1. **A Zalai Területfejlesztési Ügynökség Közhasznú Nonprofit Kft. 2023. évi egyszerűsített éves beszámolójának és közhasznúsági mellékletének elfogadása.**

**Zakó László**: Üdvözli Héder Miklós Urat, kérdezi, hogy a napirendi ponttal kapcsolatban van-e kiegészíteni valója.

**Héder Miklós**: Tisztelettel köszönti elnök Urakat, Képviselő Urakat és Hölgyeket, a megjelenteket. A Zala Területfejlesztési Ügynökség Közhasznú Nonprofit Kft 2023. évi mérlegfőösszege 460 767 ezer Ft. A Társaság 2023. évi egyszerűsített éves beszámolóját a Felügyelő Bizottság megtárgyalta és a Közgyűlésnek elfogadásra javasolta. A könyvvizsgálói vélemény szerint a Társaság vagyoni és pénzügyi helyzetéről a 2023. évi egyszerűsített beszámolója megbízható és valós képet ad, illetve összhangban van a 2000. évi C. törvénnyel.

**Zakó László**: Köszöni Ügyvezető Úrnak a szóbeli kiegészítést. A könyvvizsgálói jelentést is megkapták. Kérdezi a bizottság tagjaitól, hogy van-e valakinek kérdése, észrevétele az előterjesztéssel kapcsolatban. Ennek hiányában a napirendi pontot szavazásra bocsátja.

**16/2024. (IV.25.) PB számú határozat**

*A Zala Vármegyei Közgyűlés Pénzügyi Bizottsága* „*A Zalai Területfejlesztési Ügynökség Nonprofit Kft 2023. évi egyszerűsített éves beszámolójának és közhasznúsági mellékletének elfogadása” című napirendi pontot 5 igen szavazattal egyhangúan elfogadta.*

**Strázsai Zoltán**: Felteszi ugyanezt a kérdést a térségfejlesztési bizottság tagjainak, hogy a négyes napirendi ponttal kapcsolatban van-e bárkinek a tagok közül kérdése, észrevétele hozzászólni. Amennyiben nem, úgy felteszi szavazásra a napirendi pontot.

**13/2024. (IV.25.) TB számú határozat**

*A Zala Vármegyei Közgyűlés Térségfejlesztési Bizottsága* „*A Zalai Területfejlesztési Ügynökség Nonprofit Kft 2023. évi egyszerűsített éves beszámolójának és közhasznúsági mellékletének elfogadása” című napirendi pontot 4 igen szavazattal, elfogadta.*

**5. Zala vármegye Integrált Területi Programjának (ITP 4.0) elfogadása.**

**Zakó László**: Felkéri Főjegyző Urat a napirendi pont szóbeli kiegészítésére.

**Dr. Mester László**: Az ITP vármegyei keretösszege nem változott a mostani előterjesztés eredményeként. Az előterjesztés mellékleteként szereplő dokumentumban eltérő háttérszínnel jelölték a módosításokat. Ami változás volt most az az, hogy az önkormányzati épületenergetikai projekteknél kombinált támogatásra nyílik lehetőség, visszatérítendő illetve vissza nem térítendő támogatásként, illetve a négy fenntartható városfejlesztés körbe tartozó város a meglévő keretösszegeik főösszegének módosítása nélkül cseréltek egymással az egyes felhívásokon lévő összegeket, az Irányító Hatóság engedélyezte, hogy egymás között cserélhessenek, illetve kérte az Irányító Hatóság azt, hogy függelékként csatolják a kiválasztási kritériumrendszert valamennyi felhívás vonatkozásában. Az Irányító Hatóság előzetesen áttekintette, és a minőségbiztosítás megfelelőnek minősült.

**Zakó László**: Köszöni a szóbeli kiegészítést. Nem olvasta végig az egész anyagot, visszaköszönő fejezetekből áll, az egész anyag ismerős számára. Ismerve az ország gazdasági helyzetét, a napi aktuálpolitikai helyzetet figyelve nem lehet tudni, hogy ezekből a beruházási célokból mi fog megvalósulni, illetve elkezdődni. Természetesen meg fogja szavazni az előterjesztést, de néha nem ártana visszatekinteni, hogy az adott célokból melyek azok amik meg is valósultak.

**Dr. Mester László**: Röviden szeretne válaszolni, jelenleg a TOP\_Plusz végrehajtásával kapcsolatban három felhívás van nyitva, a helyi humánfejlesztés, köznevelési infrastruktúra, illetve az aktív turisztikai fejlesztés. Ezeken kívül már csak egy felhívás fog megjelenni, ez pedig a helyi turizmusfejlesztés. Ami az ITP-ben nem a 4 fenntartható városhoz tartozó összeg, hanem megyei hatáskörhöz tartozó összeg, az lekötésre is kerül ezáltal. Várhatóan az idei év végére, ami megyei keretösszeg, és amiért kifejezetten a vármegyei önkormányzat felel, az teljes mértékben lekötésre kerülhet.

**Zakó László**: Köszöni Főjegyző Úr választát. Kérdezi a Pénzügyi Bizottság tagjait, hogy van-e bárkinek kérdése, észrevétele az anyaggal kapcsolatban. Ennek hiányában felteszi szavazásra a napirendi pontot.

**17/2024. (IV.25.) PB számú határozat**

*A Zala Vármegyei Közgyűlés Pénzügyi Bizottsága* „*Zala vármegye Integrált Területi Programjának (ITP 4.0) elfogadása” című napirendi pontot 5 igen szavazattal egyhangúan elfogadta.*

**Strázsai Zoltán**: Kérdezi a térségfejlesztési bizottság tagjaitól, hogy a vármegyei ITP-vel kapcsolatban van-e bárkinek a tagok közül kérdése, észrevétele hozzászólni. Amennyiben nem, úgy felteszi szavazásra a napirendi pontot.

**14/2024. (IV.25.) TB számú határozat**

*A Zala Vármegyei Közgyűlés Térségfejlesztési Bizottsága* „*Zala vármegye Integrált Területi Programjának (ITP 4.0) elfogadása” című napirendi pontot 4 igen szavazattal, elfogadta.*

**6. A Muravidéki Magyar Önkormányzati Nemzeti Közösség és Zala Vármegye Önkormányzata között 2024. évre kötendő Együttműködési Megállapodás elfogadása.**

**Zakó László:** Két észrevétele van, az egyik, hogy egy elírást tapasztalt a megállapodás 1. pontjában. A másik észrevétele, hogy a mostani program a tavalyi programmal szinte megegyező, kérdezi, hogy nem lehetne-e nyitni program változatosság terén, mert a zalaegerszegi színház helyett vannak más társulatok, értékes előadókkal mint például a nagykanizsai társulat. Kicsit úgy érzi, hogy ez csak egy formálisan megkötött megállapodás.

**Pácsonyi Imre:** Szeretné elmondani, hogy a megállapodás pénzügyi fedezetének egyrészt szabad a felhasználása, másra célra is lehet fordítani a keretösszeget, másrészt ez a megállapodás nem formális, ugyanis sok programot közösen valósítanak meg, amelyre rendszeresen meghívást kapnak. Például a Zala György megemlékezésen mindig részt vesznek, a nemzeti ünnepeken meglátogatják őket, illetve több kulturális alkalom kapcsán a Zala Vármegye Önkormányzata képviselteti magát. Valóban, ez nem egy nagy összeg, de maga a léte, illetve jelképes jellege egy gesztus, hogy tartják velük a kapcsolatot.

**Zakó László:** Kéri a Pénzügyi bizottság tagjait, hogy szavazzanak a napirendi pontról.

**18/2024. (IV.25.) PB számú határozat**

*A Zala Vármegyei Közgyűlés Pénzügyi Bizottsága* „*A Muravidéki Magyar Önkormányzati Nemzeti Közösség és Zala Vármegye Önkormányzata között 2024. évre kötendő Együttműködési Megállapodás elfogadása” című napirendi pontot 5 igen szavazattal egyhangúan elfogadta.*

**Strázsai Zoltán:** Felteszi a térségfejlesztési bizottságnak a kérdést, hogy van-e valakinek kérdése, észrevétele, hozzászólása a napirendi ponttal kapcsolatban. Ennek hiányában szavazásra bocsátja az előterjesztést.

 **15/2024. (IV.25.) TB számú határozat**

*A Zala Vármegyei Közgyűlés Térségfejlesztési Bizottsága* „*A Muravidéki Magyar Önkormányzati Nemzeti Közösség és Zala Vármegye Önkormányzata között 2024. évre kötendő Együttműködési Megállapodás elfogadása” című napirendi pontot 4 igen szavazattal egyhangúan elfogadta.*

**7. Zala Vármegye Önkormányzata által benyújtott pályázatok jóváhagyása.**

**Zakó László:** Megkapták az írásos anyagot. Ha jól látta a Dunarégiós pályázatban van ukrán partner. Ezt a pályázatot tavaly novemberben jelentették meg, már akkor is dúlt a háború ukrán földön. A partnerek sorában fel van tüntetve egy ukrán Tanács. Az lenne a kérdése, hogy egy ilyen programban, pályázatban ki választotta az ukrán vonalat, de a jelenlegi helyzetben nem tartja szerencsés dolognak egy ilyen partner bevonását. Reméli, hogy a program az ukrán részről történő akadályoztatása ellenére sincs veszélyben.

**Kárpáti Veronika:** Köszöni a kérdést Elnök Úr, válaszolna is rá. Az ukrán partner Yasinya város tanácsa, egy kárpátaljai városról van szó, amely természeti és kulturális értékekben gazdag, ez is tette indokolttá a bevonásukat, illetve több európai ország határához is közel fekszik. Ez a pályázat alapvetően fenntartható turisztikai stratégiák megalkotásáról szól, és egyszer majd amikor a háború véget ér, ez felkészülést jelenthet számukra a háború utáni időszakra. A pályázat jövő évben kezdődne három éves megvalósítási időszakkal.

**Zakó László:** Köszöni szépen a választ. Meg szeretné kérdezni, hogy a kismértékű projekt kifejezés mit jelent.

**Kárpáti Veronika:** Kismértékű projekt azt jelenti, hogy a költségvetési keret maximalizálva van 200.000 euróig.

**Zakó László:** A határozati javaslat 4. pontjában hivatkozott DIGAP kisléptékű projekt célja „ *digitális kompetenciafejlesztés képzések és digitális önvédelmi tréningek megalapozása Kelet-Stájerország és Zala Vármegye női lakossága részére határon átnyúló tudományos kutatással, a nők digitális kompetenciáinak és digitális önvédelmi képességének korcsoportonkénti elemzésével*”. Ez számára sok, erre egy hatszámjegyű eurós keret került biztosításra, melyből közel negyvenezer euró jut Zala Vármegyére. Véleménye szerint ez már annak az irányát mutatja, hogy nem tudják mire költsék a pályázati pénzt. A határozati javaslatnál a szavazáskor tartózkodni fog, mert már rendszeresen visszatérő, hogy még pénzt is kapnak olyan pályázatokra, ahol sokszor a vicclapok hasábjaira tartozik a mögöttes tartalom.

**Pácsonyi Imre:** Ez a pályázat a zalaegerszegi Campus kezdeményezésére készült, nehezen találtak partnerszervezeteket, akikkel egyáltalán együttműködni lehet az idősebb korosztályt érintő olyan kutatással kapcsolatban, amit majd egy következő nagy projektben fel lehetne használni. Valóban elég bonyolult a címe a pályázatnak, bürokratikus pályázati cím megnehezíti, hogy valami egyszerű címmel lássák el a pályázatot. A projekt célkitűzése annak feltérképezése, hogy a hölgyek digitális eszközhasználata hogyan áll a régióban, mind osztrák, mind magyar oldalon. Úgy próbáltak bekerülni ebbe a projektbe, hogy az idősek szokásait vizsgálnák. Nagyon sok kibertérben történt bűncselekmény fordul elő, azonban az időseknek nem csak a bűncselekményekre kell felhívni a figyelmüket, hanem a kapcsolattartás, a hasznos időtöltés elősegítése is célja a kutatásnak. A zalaegerszegi Campussal történt együttműködés során vállalták, hogy az Idősügyi Tanácson keresztül, illetve az Idős Klubokon keresztül segítenek a kutatásban. Ez egy felmérés az eszközhasználatra, mik a korlátok, mik a problémák, melyet egy következő nagy projektbe be lehet építeni.

**Zakó László:** Az a véleménye, hogy néhány kattintással, akinek ez fontos és ez a szakmája meg tudja állapítani az elérési e-mail címből, regisztrációból, vásárlási és tévénézési szokásokból az előfizetők adatait, minden adat rendelkezésre áll. Véleménye szerint idén legalább 30 egyetemi diplomának ez lesz a témája. Ismételten azt tudja mondani, hogy tartózkodni fog a szavazásnál.

**Strázsai Zoltán**: Az önvédelmi képességre helyezné a hangsúlyt a pályázattal kapcsolatban, és kéri ezért Elnök urat a javaslat elfogadására. Épp a napokban esett szó a híradásokban az online térben történő támadásokkal kapcsolatos hírről, ahol korcsoportokra bontott elemzéssel került bemutatásra, hogy milyen jellegű támogatások értek hölgyeket az online felületeken pl Tiktokon.

**Zakó László:** Továbbra is azt tudja mondani, hogy tartózkodni fog a szavazásnál. További kérdés, hozzászólás hiányába szavazásra bocsátja a napirendi pontot.

**19/2024. (IV.25.) PB számú határozat**

*A Zala Vármegyei Közgyűlés Pénzügyi Bizottsága* „*Zala Vármegye Önkormányzata által benyújtott pályázatok jóváhagyása.” című napirendi pontot 4 igen szavazattal 1 tartózkodás mellett elfogadta.*

**Strázsai Zoltán:** Felteszi a térségfejlesztési bizottságnak a kérdést, hogy van-e valakinek kérdése, észrevétele, hozzászólása a napirendi ponttal kapcsolatban. Ennek hiányában szavazásra bocsátja az előterjesztést.

 **16/2024. (IV.25.) TB számú határozat**

*A Zala Vármegyei Közgyűlés Térségfejlesztési Bizottsága „Zala Vármegye Önkormányzata által benyújtott pályázatok jóváhagyása.” című napirendi pontot 4 igen szavazattal egyhangúan elfogadta.*

**Zakó László:** Berekeszti az együttes ülést. Köszöni a munkát.

K.m.f.

 Strázsai Zoltán Zakó László

a Térségfejlesztési Bizottság alelnöke a Pénzügyi Bizottság elnöke